als_Latn dik_Latn sna_Latn
Qytetarët duhet dhe mund të kenë një rol të rëndësishëm në procesin e marrjes së vendimeve nga autoritetet qendrore e lokale, por situata reale në Shqipëri shpeshherë nuk është kjo. Për të matur dhe ndihmuar në procesin e vendimmarrjes vendore do të nisë të zbatohet një projekt i veçantë në disa bashki të vendit.
Lex Ferenda ka nisur zbatimin e projektit Pjesëmarrja e Publikut në Procesin e Vendimmarrjes Vendore (PPVV). Projekti synon të japë kontribut në përmirësimin e procesit të politikë-bërjes dhe vendimmarrjes vendore, në drejtim të cilësisë, gjithëpërfshirjes dhe transparencës.
Projekti do të zbatohet në katër bashki dhe specifikisht në Ura Vajgurore, Përrenjas, Bashkia Libohovë dhe Bashkia Devoll.
Lex Ferenda, me anë të një deklarate, vlerësoi se ndihma për përmirësimin e pjesëmarrjes së publikut në vendimmarrje është, më së shumti, e nevojshme në bashkitë më të vogla, që vuajnë nga mungesa e fondeve të duhura, burimeve të mjaftueshme njerëzore dhe angazhimit e bashkëpunimit me shoqërinë civile, komunitetet lokale ose palët e interesuara.
Përfitues të projektit do të jenë qytetarët, bashkitë dhe organizatat e shoqërisë civile në njësitë vendore të përzgjedhura.
Për arritjen e këtij objektivi, Lex Ferenda do të bashkëpunojë ngushtë me partnerët e saj vendorë, Aceg Albania, Shoqata Egnatia, Fondacioni Eye of the New Media dhe The Youth of Ura Vajgurore.
als_Latn als_Latn als_Latn als_Latn als_Latn als_Latn